|  |  |
| --- | --- |
|   | **Rēzeknes novada pašvaldība****TISKĀDU VIDUSSKOLA**Reģ.Nr. 4213901149Parka ielā 4, Vecružinas c., Silmalas pagasts, Rēzeknes novads, LV – 4636,Tel. 646 46124; Fax. 646 46136,e–pasts: tiskadi@saskarsme.lv |

**Mācību procesa organizēšanas kārtība Tiskādu vidusskolā**

**2021./2022. mācību gadā**

*Izdota saskaņā ar Ministru kabineta noteikumiem*

*Nr.565 no 17.08.2021. Grozījumi Ministru kabineta*

*2020.gada 9.jūnija noteikumos Nr.360 “Epidemioloģiskās*

*drošības pasākumi Covid-19 infekcijas izplatības ierobežošanai”*

**I Vispārīgie jautājumi**

1. Kārtība nosaka, kā izglītības iestādē tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
2. Kārtība ir saistoša visiem izglītības iestādes darbiniekiem, izglītojamajiem izglītojamo vecākiem, kā arī citām personām, kas apmeklē izglītības iestādi.
3. Skolā netiek pieļauta personu ar paaugstinātu temperatūru un slimību pazīmēm klātbūtne.
4. Skola informē darbiniekus, skolēnus un viņu vecākus vai likumiskos pārstāvjus (turpmāk tekstā – *Vecākus*) par nepieciešamību sekot savam veselības stāvoklim.
5. Nav vēlama Vecāku vai pavadošo personu atrašanās Skolā. Atsevišķos izņēmuma gadījumos var ienākt skolas telpās, uzrādot sadarbspējīgu vakcinācijas vai pārslimošanas sertifikātu.
6. Skolēni ar slimības pazīmēm nepiedalās mācību procesā klātienē skolā.
7. Skola pēc iespējas un nepieciešamības, izvērtējot konkrēto epidemioloģisko situāciju, nodrošina, ka visas mācību aktivitātes un pasākumi notiek grupai vai klasei atsevišķi, iespēju robežās mazinot to skolēnu skaitu, kas nonāk ciešā kontaktā, un iespēju robežās mazina šo grupu vai klašu savstarpējo sastapšanos.

**II Mācību procesa norise**

1. Mācību procesā klātienē drīkst piedalīties personas, kam ir sadarbspējīgs vakcinācijas vai pārslimošanas sertifikāts vai apliecinājums (papīra vai digitālā formā) par Covid-19 negatīvu testa rezultātu.
2. Ienākot skolā, ikviens dezinficē rokas pie ieejas durvīm.
3. Skolā ir noteiktas atbildīgās personas par Covid-19 testu veikšanu un sadarbspējīgu vakcinācijas vai pārslimošanas sertifikātu uzrādīšanu:
	1. Gaļina Žugunova – atbildīgā par sadarbību ar Centrālo laboratoriju, sarakstu iesniegšanu, rediģēšanu, sadarbspējīgu vakcinācijas vai pārslimošanas sertifikātu reģistrēšanu, testu nodošanu laboratorijas kurjeram;
	2. Klašu audzinātāji ir atbildīgi par testu skolēniem izsniegšanu, savākšanu un nodošanu lietvedei Gaļinai Žugunovai.
4. Testu savākšanu un nodošana notiek 1 reizi nedēļā skolā, otrdienās no plkst.8.40-12.00, plkst.12.20 atbildīgā persona nodod testus kurjeram.
5. Ja skolēns nav ieradies uz testa nodošanu noteiktajā laikā, vecāki ir atbildīgi par skolēna testa nodošanu Centrālajā laboratorijā. Bez negatīva Covid-19 testa rezultāta skolēns nedrīkst atrasties skolas telpās.
6. Testu rezultātiem seko līdz klašu audzinātāji, iegūstot informāciju no skolēnu vecākiem, par pozitīvajiem testu rezultātiem nekavējoties ziņojot skolas direktorei un atbildīgajai personai par skolēnu testēšanu. Skolas direktore informē Rēzeknes novada pašvaldības Izglītības pārvaldi un sazinās ar skolēna vecākiem, nepieciešamības gadījumā ar skolēna ģimenes ārstu.
7. Ja skolēns atrodas skolas telpās, kad tiek iegūta informācija par pozitīvu Covid-19 testu, skolas direktore nekavējoties izolē skolēnu no apkārtējiem atsevišķā telpā (10.kabinets) un ziņo skolēna vecākiem, kuriem ir pienākums nogādāt skolēnu mājās.
8. Sejas maskas koplietošanas telpās nēsā visi skolas skolēni, skolotāji un darbinieki.
9. Mācību stundās un skolas telpās sejas maskas jālieto 4.-12.klašu skolēniem.
10. Sejas maskas drīkst nelietot:
	1. 1.-3.klašu skolēni mācību stundās skolas telpās;
	2. mācību stundās skolēni, kuriem ir sadarbspējīgs vakcinācijas vai pārslimošanas

sertifikāts;

* 1. sporta stundās fizisko aktivitāšu laikā;
	2. mūzikas stundās un mūzikas interešu izglītības pulciņu laikā;
	3. interešu izglītības nodarbībās sportā, mūzikā, dejās, ievērojot noteikumus iekštelpās kopā darboties ne vairāk kā 20 skolēniem, katram nodrošinot ne mazāk kā 3 m2 no pieejamās telpas platības, regulāri vēdinot telpu.
1. Skolotāji un darbinieki, kuriem nav sadarbspējīga vakcinācijas vai pārslimošanas sertifikāta, mācību stundās skolas telpās lieto sejas maskas.
2. Sejas maskas nodrošina skola un/vai pats skolas darbinieks, skolēns.
3. Atbildīgā persona par sejas masku izsniegšanu un uzskaiti – saimniecības pārzine Valentīna Kopilova.
4. Vairākkārt lietojamās sejas maskas ir regulāri jāmaina un jāmazgā. Par to atbildīgi skolēni un viņu vecāki. Procesu kontrolē klašu audzinātāji.
5. Drīkst lietot personīgās sejas maskas, tās regulāri mainot un vairākkārt lietojamās mazgājot.
6. Skolēnu plūsmu un masku lietošanu koplietošanas telpās uzrauga dežūrskolotāji, klašu audzinātāji
7. Mācību process izglītības iestādē noris atbilstoši izglītības iestādē noteiktajam mācību priekšmetu un stundu sarakstam, kā arī noteiktajam zvanu sarakstam. Pirmsskolas posmā mācību process noris atbilstoši dienas režīmam.
8. Lai ierobežotu kontaktēšanos klasei ar citu klasi:
	1. izglītības iestādē mācību stundas tiek organizētas pa klasēm nevis kabinetiem, izņemot mācību procesa nepieciešamību (sporta, tehnoloģiju praktiskās nodarbības, informātika, laboratorijas, pētnieciskie darbi utml.);
	2. Starpbrīži organizēti tā, lai kontaktēšanās starp blakus telpu izglītojamajiem neilgtu vairāk par 15 minūtēm;
	3. starpbrīžos izglītojamajiem pārsvarā uzturēties savas klases telpās, tomēr, lai netraucētu telpu vēdināšanai;
	4. pagarinātās dienas grupās tiek uzņemti tie bērni, kuriem nav iespēju uzreiz doties uz mājām, savukārt grupās esošie atrodas blakus telpās, konkrētā telpā atrodoties tikai vienai klasei (apvienoto klašu grupai);
	5. interešu izglītības nodarbībās maksimāli ievērot distancēšanos, distancēšanās neattiecas uz interešu izglītību, kas saistīti ar šādām jomām - teātris, dejotāji un mūziķi.
9. Pedagogs vai cits darbinieks skolas teritorijā, arī mācību stundu laikā, ievēro 2 metru distanci no skolēna, pieļaujot mazāku distanci sākumskolas posmā (vienam skolotājam, kurš konkrētā klasē vada vairāk kā 50% mācību stundu) ne ilgāk kā 10 minūtes.
10. Visos gadījumos, kad izglītojamais neierodas izglītības iestādē, vecākiem ir jāinformē iestāde par izglītojamā prombūtnes iemeslu.
11. Tiem skolēniem, kuri atrodas pašizolācijā vai mājas karantīnā un var mācīties attālināti (tikai mājās), kamēr pārējie mācās Skolas telpās, skolotāji veido individuāli pielāgotu mācību plānu un nodrošina atgriezenisko saiti.
12. Izglītības iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām.
13. Klašu audzinātāji veic instruktāžu izglītojamiem un iepazīstina skolēnu vecākus ar skolas izstrādāto kārtību mācību procesa organizēšanai mācību gada sākumā, kā arī tālākajā mācību procesā pirms katru izmaiņu ieviešanas.

**III Izglītojamo nokļūšana uz/no izglītības iestādi, ēdināšanas organizēšana, citi pasākumi**

1. Ja izglītojamais ceļā uz/ no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, izglītojamie lieto sejas maskas vai citus elpceļus aizturošus materiālus ( lakati, šalles utml.).
2. Ēdināšana organizēta tā, lai ēdamzālē vienlaicīgi ēd tikai viena klase (apvienotā klašu grupa, grupa) vismaz 2 metru attālumā viena no otras.
3. Visi pasākumi izglītības iestādē notiek katrai klasei (apvienoto klašu grupai, grupai) atsevišķi.
4. Izglītības iestādi nedrīkst apmeklēt darbinieki vai izglītojamie, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas utml.). Šādi darbinieki, izglītojamie atrodas mājās pašizolācijā, kuras laikā izglītojamajiem izglītības iestāde nodrošina izglītojamajam individuālu attālinātu mācību procesu.
5. Organizējot ārpusstundu aktivitātes, kas nav tieši saistītas ar izglītojamo pieskatīšanu un izglītošanu, tai skaitā pulciņus vai nodarbības ar dažādu grupu vai klašu izglītojamajiem un viesskolotājiem, iestāde izvērtē un mazina riskus, paredzot distancēšanās un higiēnas prasību īstenošanu.
6. Izglītības iestāde organizē izglītojamo pieņemšanu un nodošanu ( pirmsskolas posms, daļēji – sākumskolas posms) vecākiem vai likumiskajiem pārstāvjiem pie iestādes ieejas, veicinot iespēju distancēties. Ja nepieciešams, tiek izvietotas vizuālas distancēšanās norādes, piemēram, līnijas uz zemes un sienām.
7. Izglītojamie nenes uz izglītības iestādi rotaļlietas no mājām.

**IV Epidemioloģisko drošības pasākumu ievērošana**

1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.
2. Klašu audzinātāji /pirmsskolas skolotāji māca izglītojamos pareizi mazgāt rokas, ievērojot SPKC mājas lapā publicētos ieteikumus “Roku mazgāšana” (<https://www.youtube.com/watch?v=vDlFPEoCnRo&feature=youtu.be>).
3. Darbinieki veic roku dezinfekciju, izmantojot 70% spirtu saturošus roku dezinfekcijas līdzekļus.
4. Skolas tehniskie darbinieki veic biežāk lietoto virsmu un priekšmetu dezinficēšanu, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.
5. Skola nodrošina regulāru, atbilstoši noteiktajām higiēnas prasībām, telpu vedināšanu.
6. Skolas darbiniekiem, skolēniem un apmeklētājiem redzamās vietās izvietotas skaidri salasāmas norādes ievērot 2 m distanci no pārējām personām
7. Skolā ir visiem pieejama skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*
8. Skolā aizliegts atrasties personām, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā).
9. Skolā nav pieļaujama izglītojamo un darbinieku ar elpceļu infekcijas slimību pazīmēm klātbūtne. Izglītojamo veselības novērtēšanu veic izglītības iestādes nozīmēta persona, ieejot izglītības iestādē, vai skolotājs, kurš vada pirmo mācību stundu stundas sākumā, pirmsskolas grupas skolotājs), veicot vizuālu novērojumu un īsas pārrunas ar skolēnu vai skolēna vecākiem vai citādi.
10. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
11. Izglītības iestāde informē darbiniekus, izglītojamos, viņu vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

**V Rīcība epidemioloģiskās situācijas pasliktināšanās gadījumos**

1. Ja izglītojamajam, atrodoties izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:
	1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Izglītojamais šajā brīdī lieto kādu no elpceļu aizsegiem;
	2. sazinās ar izglītojamā vecākiem, kas nekavējoties ierodas pēc bērna. Vecāki telefoniski kontaktējas ar savu ģimenes ārstu;
	3. izglītojamais tiek ārstēts atbilstoši veselības stāvoklim un atgriežas izglītības iestādē saskaņā ar ārstējošā ārsta norādījumiem.
2. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, izglītības iestāde izolē izglītojamos, nodrošinot pieaugušā klātbūtni, sazinās ar izglītojamo vecākiem un nodrošina informācijas sniegšanu telefoniski SPKC attiecīgās reģionālās nodaļas epidemiologam. Šādi izglītojamie atrodas mājās pašizolācijā, kuras laikā izglītības iestāde nodrošina izglītojamajam individuālu attālinātu mācību procesu.
3. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu skolas direktoram.
4. Izglītības iestāde nodrošina vecākiem pieejamu informāciju par to, ka bērni ar infekcijas slimības pazīmēm netiek uzņemti izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.
5. Ja tiek konstatēts COVID-19 infekcijas gadījums, kas būs saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, kā arī lems par karantīnas noteikšanu izglītības iestādei. Šādās situācijās izglītības iestādē ar vadītāja rīkojumu tiek noteikts vai nu IZM piedāvātais B modelis (tiek palielināts attālinātā mācību procesa īpatsvars) konkrētai klasei vai ar Rēzeknes novada domes priekšsēdētāja rīkojumu tiek noteikts C modelis ( mācības notiek attālināti) konkrētai klasei vai visai izglītības iestādei.Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis –Izglītības kvalitātes valsts dienestu(e-pasts: ikvd@ikvd.gov.lv)par faktu, ja iestādei tiek noteikta karantīna.
6. Ja kādai klasei/grupai vai visai izglītības iestādei tiek noteikta attālinātā mācīšanās, obligātā vecuma izglītojamajiem (5-6 gadus vecuma grupu bērniem, 1.-9.klašu izglītojamajiem dibinātāja noteiktajā kārtībā tiek nodrošinātas brīvpusdienas.

**VI Izglītības iestādes apmeklētāju pieņemšanas kārtība**

1. Izglītības iestādi nedrīkst apmeklēt persona ar elpceļu infekcijas slimību pazīmēm klātbūtne.
2. Katrai izglītības iestādei nepiederošai personai, t.sk., izglītojamo vecākiem, apmeklējot iestādi, ir jāievēro distancēšanos 2 metru attālumā no citām personām un jādezinficē rokas.
3. Par katru apmeklējumu reizi tiek veikta apmeklētāju reģistrācija, atzīmējot apmeklētāja vārdu, uzvārdu un kontaktinformāciju, kā arī norādot vizītes laiku. Apmeklētājs parakstās arī par to, ka apliecina, ka nav Covid-19 inficētais, nav atgriezies no ārvalstīm un nav kontaktējies ar Covid -19 inficētajiem divu pēdējo nedēļu laikā. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Apmeklētājus reģistrē iestādes vadītāja norīkota persona.

**VII Komunikācija un atbildības**

1. Atbildīgie par izglītojamo un viņu vecāku iepazīstināšanu ar kārtību ir klašu audzinātāji/pirmsskolas skolotāji. Visiem izglītojamo vecākiem klātienē vai citā saziņas veidā līdz 2020.gada 26.augustam tiek izsniegta *Vecāku infolapa par 2020./2021.mācību gadu* (1.pielikums ). No vecākiem 1.septembrī tiek saņemti apliecinājumi (2.pielikums) par to, ka viņu bērns nav inficēts ar Covid -19 un, ka viņu bērns neradīs infekcijas riskus citiem.
2. Atbildīgais par epidemioloģisko prasību ieviešanu un koordinēšanu ir skolas direktors un direktora vietnieki.
3. Atbildīgais par epidemioloģisko prasību ievērošanu (distancēšanās, higiēnas prasību ievērošana) ir mācību priekšmetu pedagogi un klašu audzinātāji, bet par dezinfekcijas līdzekļu nodrošināšanu – saimnieciskās daļas vadītājs.
4. Atbildīgais par izglītojamo veselības stāvokļa novērošanu ir:
	1. mācību procesa laikā – mācību priekšmeta skolotājs;
	2. ārpusstundu pasākumu laikā - klašu audzinātājs;
5. Izglītības iestādes komunikācijas kanāli:
	1. ar izglītojamajiem un izglītojamo vecākiem ir: e-pasts, tālrunis, sociālie tīkli, e-klase, WhatsApp - atbildīgi klašu/grupu audzinātāji,
	2. ar dibinātāju, SPKC un Izglītības kvalitātes valsts dienestu ir izglītības iestādes vadītājs.

**VIII Noslēguma jautājumi**

1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID 19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

2020.gada 21. augustā Direktors O. Miseviča

# Skolotāju atbildība

1. Skolotāji ir atbildīgi par mācību procesa īstenošanu un higiēnas prasību ievērošanu, strādājot skolas telpās.
2. Skolotājs, kurš beidz vadīt mācību stundu, veic telpas vēdināšanu. Blokstundu gadījumā vēdināšana jāveic 15 minūtes astronomiskās stundas ietvaros. Mainoties klasei kabinetā, dezinficē solu virsmas, durvju rokturus.
3. Ja skolotājs izmanto mācību stundai cita skolotāja atbildībā esošu kabinetu, jāveic solu, rokturu, izmantoto virsmu dezinficēšana, mainoties klasei kabinetā, kā arī pabeidzot darbu šajā telpā.
4. Skolotājs nekavējoties informē administrāciju, ja ir aizdomas par skolēna veselības stāvokļa pasliktināšanos.
5. Mācību priekšmetu skolotāji nodrošina, lai skolēni pareizi lietotu sejas masku mācību stundā, kā arī maskas nomaiņu, kad tas nepieciešams.

# Darbinieku atbildība

1. Skolas apmeklētāju reģistrē žurnālā katrai darba dienai veido skolas ēkas dežurants.
2. Apkopējas darba pienākumus veic atbilstoši telpu uzkopšanas grafikam, pastiprināti veicot sanitāro mezglu (WC), gaiteņu, durvju rokturu, kāpņu margu u.c. virsmu apstrādi/apkopi.
3. Skolas saimniecības vadītājs nodrošina regulāru dezinfekcijas līdzekļu un citu aizsardzības līdzekļu iegādi un nepārtrauktu pieejamību, pārrauga telpu uzkopšanas realizēšanu un kvalitāti.

# Vecāku, likumisko pārstāvju atbildība

1. Skolēnu vecākiem nekavējoties jāinformē klases audzinātājs vai skolas administrācija, ja skolēnam konstatēta Covid-19 infekcija vai skolēns ir bijis tiešā kontaktā ar Covid-19 inficētu personu.
2. Skolēnu vecāki tiek aicināti regulāri izvērtēt sava bērna veselības stāvokli un nelaist Skolā ar paaugstinātu temperatūru un slimības pazīmēm.
3. Skolēnu vecāki nodrošina testu nodošanu Centralajā laboratorijā, ja bērns to nav varējis izdarīt skolā noteiktajā kārtībā.
4. Skolēnu vecāki atbild par sava bērna personisko vai skolas iedoto vairākkārt lietojamo sejas masku regulāru mazgāšanu un kopšanu.

# Skolēnu atbildība

1. Otrdienās jāierodas skolā, lai veiktu testu, ja nav sadarbspējīga vakcinācijas vai pārslimošanas sertifikāta. Kopā ar vecākiem jāseko līdz testa rezultāta.
2. Autobusā skolēniem iespēju robežās jāievēro distancēšanās, jālieto sejas maska.
3. Skolā skolēniem jāievēro distancēšanās (vismaz 2 metri) no citas klases skolēniem.
4. Skolēniem jāievēro pārvietošanās un personīgās higiēnas kārtība skolas telpās.
5. Koplietošanas telpās visiem, bet mācību priekšmetu stundās 4.-12.klašu skolēniem un tiem, kam nav sadarbspējīga vakcinācijas vai pārslimošanas sertifikāta, jānēsā sejas maska, kuru jāmaina un jāuztur kārtībā. Vairākkārt lietojamo sejas masku ieteicams mainīt pēc vajadzības, vienreizlietojamā sejas maska – ne vēlāk kā pēc 3 astronomiskajām stundām.
6. Par sliktu pašsajūtu, ar aizdomām par slimību vai paaugstinātu temperatūru nekavējoties jāziņo skolotājam.

# Higiēnas prasību nodrošināšana

1. Tehniskais personāls nodrošina:
	1. regulāru (ne retāk kā vienu reizi darba dienā) telpu mitro uzkopšanu – mazgāt grīdas koplietošanas telpās, slaucīt putekļus, īpašu uzmanību pievēršot virsmu un priekšmetu tīrībai un dezinfekcijai, kuriem bieži pieskaras darbinieki, izglītojamie (piemēram, durvju rokturi, ziepju trauki, skārienjūtīgās ierīces u.c.);
	2. sanitāro telpu un citu koplietošanas telpu mitro uzkopšanu un dezinfekciju pēc pastiprinātās uzkopšanas grafika;
	3. regulāru atkritumu urnu iztukšošanu, atkritumu savākšanai izmantot atkritumu maisus;
	4. pēc iespējas regulāru telpu vēdināšanu koplietošanas telpās;
	5. tīrīšanas un telpu uzkopšanas inventāra pieejamību, roku mazgājamo līdzekļu un dezinfekcijas līdzekļu nepārtrauktu pieejamību.

# Rekomendācijas personīgās higiēnas un profilakses pasākumiem

1. Skolēniem, Skolas darbiniekiem un skolotājiem jāievēro šādas personīgās higiēnas un profilakses rekomendācijas:
	1. sekot savam veselības stāvoklim un nedoties uz Skolu ar slimības pazīmēm (klepus, iesnas, sāpes kaklā, paaugstināta ķermeņa temperatūra);
	2. regulāri mazgāt rokas ar ziepēm (īpaši pirms ēdienreizēm, pēc tualetes apmeklējuma, pēc klepošanas un šķaudīšanas) un dezinficēt rokas ar dezinfekcijas līdzekli;
	3. iespēju robežās ievērot distanci un izvairīties no tuva kontakta ar personu, kura slimo ar akūtu elpceļu infekciju (ieteikums – vismaz 2 metru distance);
	4. klepojot un šķaudot izmantot vienreiz lietojamās salvetes un pēc tam nomazgāt rokas vai dezinficēt ar dezinfekcijas līdzekli.

# Internāta darbība

1. Internāta skolēniem tiek mērīta ķermeņa temperatūra, ja ir pazīmes, kas liecina par saslimšanu, to veic internāta ēkas dežurante un internāta skolotāja, rezultāti tiek fiksēti internāta žurnālā.
2. Paaugstinātas ķermeņa temperatūras gadījumā nekavējoties tiek ziņots direktorei un skolēna vecākiem, kuru pienākums ir nekavējoties savu bērnu nogādāt mājās.
3. Internāta istabiņā dzīvo ne vairāk kā 3 skolēni.
4. Koplietošanas telpās skolēni un internāta darbinieces valkā sejas maskas, tiek ievērota distance starp dažādu istabiņu iemītniekiem
5. Internāta telpas tiek dezinficētas un vēdinātas, atbilstoši MK prasībām, to veic internāta nakts aukles.

# Citi jautājumi

1. Skolēni maltītes ietur ēdnīcas zālē. Ir 2 pusdienu starpbrīži.
2. Uz pusdienām klase dodas kopā, ievērojot distanci no citas klases, skolēnus pēc iespējas pavada klases audzinātājs vai skolotājs, pie kura bija mācību stunda.
3. Ēdnīcas zālē klases sēž katra pie sava galda, tiek nodrošināta distance starp klasēm.
4. Stingri jāievēro personas datu aizsardzība un aizliegts izplatīt informāciju par konkrētajiem ar Covid-19 inficētajiem skolēniem vai skolas darbiniekiem, ja tādi būs.
5. Ja tiek organizēts kāds pasākums ārpus skolas telpām, tad par pasākuma apmeklējuma nosacījumiem tiek informēti skolēni, Vecāki un tiek veikta skolēnu un darbinieku uzskaite pasākumā.
6. Ja Skolā būs Covid- 19 inficēti skolēni vai darbinieki, tiks noteikts attālināts mācību process lokālā grupā vai visā skolā ( atkarībā no riska pakāpes).
7. Atbildīgās personas, kuras koordinē noteikto prasību un izstrādātās kārtības ieviešanu un uzraudzību ir skolas administrācija.
8. Ar minēto kārtību skolēni, viņu vecāki un darbinieki tiek iepazīstināti klātienē vai ar e-klases elektroniskā žurnāla palīdzību, kā arī tā tiek publiskota skolas mājas lapā www.tiskadu-skola.lv.

**XIII. Rīcība, ja ir aizdomas vai ir konstatēta Covid-19 inficēšanās skolēnam vai Skolas darbiniekam**

71. Ja Skolas darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt skolas administrācijuun sazināties ar ģimenes ārstu, lai vienotos par turpmāko ārstēšanas režīmu. Ja ir iespējams kontakts ar citiem cilvēkiem skolas vai sabiedriskajā transportā, darbinieks lieto sejas masku vai mutes un deguna aizsegu.

1. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
2. Ja skolēnam, atrodoties skolā, parādās akūtas elpceļu infekcijas slimības pazīmes (drudzis, klepus, elpas trūkums), skolā:
	1. izolē skolēnu atsevišķā telpā (10.kabinets), un, ja nepieciešams atbilstoši skolēna vecumam, nodrošina tā paša pieaugušā, kas kontaktējās ar skolēnu pirms tam, klātbūtni, lai novērstu darbinieka inficēšanās risku skolēniem lieto sejas masku vai deguna un mutes aizsegu;
	2. sazinās ar skolēnu vecākiem, kas nekavējoties ierodas pēc skolēniem. Vecāki telefoniski kontaktējas ar savu ģimenes ārstu;
	3. skolēns tiks ārstēts atbilstoši veselības stāvoklim un atgriezīsies skolā saskaņā ar ārstējošā ārsta norādījumiem.
3. Ja darbiniekam vai skolēnam skolā ir konstatēti nopietni veselības traucējumi, tiek izsaukts Neatliekamās medicīniskās palīdzības dienests.
4. Ja akūtas elpceļu infekcijas pazīmes konstatētas diviem vai vairāk skolēniem un ir radušās aizdomas par grupveida saslimšanu, Skola rīkojas atbilstoši šādai kārtībai:
	1. izolē skolēnus 20.kabinetā, nodrošinot pieaugušā klātbūtni;
	2. sazinās ar skolēna Vecākiem un nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam.
5. Ja skolēnam vai Skolas darbiniekam tiks konstatēta Covid-19 infekcija, un šis gadījums būs epidemioloģiski saistīts ar konkrēto Skolu, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas Skolas vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai Skolai. Tādā gadījumā Skolas vadītājam ir pienākums pildīt SPKC norādījumus. Skolas vadītājs par šo faktu un saņemtajiem SPKC norādījumiem informē Skolas dibinātāju, savukārt dibinātāja pārstāvis – Izglītības kvalitātes valsts dienestu par faktu, ja Skolai tiek noteikta karantīna.

1.pielikums

**Vecāku infolapa par 2021./2022.mācību gadu**

Labdien, cienījamie vecāki!

 Mēs esam ļoti priecīgi, ka Jūsu bērns(i) mācās Tiskādu vidusskolā. Ir sācies 2021./2022.mācību gads. Tā norise ir līdzīga kā iepriekšējie mācību gadi, tomēr sakarā ar to, ka valstī joprojām turpinās Covid -19 infekcijas izplatības ierobežojumi, arī mūsu izglītības iestādē tiek noteiktas būtiskas atšķirības no ierastā dzīves ritma.

Izglītības iestādē visas klases mācības uzsāk klātienē, tomēr skolēna vai skolas darbinieka Covid-19 saslimšnas gadījumā mācību process var notikt arī attālināti. Tas, vai klātienes process varēs ilgt visu mācību gadu, ir atkarīgs no mums visiem – izglītības iestādes darbiniekiem, Jūsu bērniem un Jums. Mēs ļoti lūdzam, lai Jūs būtu atbildīgi un ievērotu sekojošus faktorus:

* visos gadījumos, kad Jūsu bērns neierodas izglītības iestādē, Jums ir jāinformē iestāde par izglītojamā prombūtnes iemeslu;
* bērnus uz izglītības iestādi katru dienu sūtam bez akūtām elpceļu infekcijas slimību pazīmēm (drudzis, klepus, elpas trūkums), pretējā gadījumā bērnu vedam pie ģimenes ārsta;
* ja bērns ceļā uz izglītības iestādi izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, iespēju robežās nodrošināt viņus ar sejas maskām vai citiem elpceļus aizturošiem materiāliem ( lakati, šalles utml.), aicināt bērnus bez vajadzības nekontaktēties ar citām personām arī ārpus izglītības iestādes laika;
* ja izglītības iestādē tiek konstatēts, ka bērnam ir akūtas elpceļu infekcijas slimību pazīmes, izglītības iestāde par to informē vecākus, vecāki un izglītības iestāde vienojas, kādā veidā bērns tiks nogādāts mājās. Vecāki šajā gadījumā ir atbildīgi par to, lai bērns apmeklētu ģimenes ārstu. Atgriešanās izglītības iestādē ir tikai ar ģimenes ārsta izziņu;
* ja Jūsu bērns atgriežas no ārvalstīm, kuras Slimību profilakses un kontroles centrs ir iekļāvis Covid -19 infekcijas riska valstu grupā, Jūsu bērnam jāatrodas mājās – pašizolācijā, Jums par šo faktu ir jāinformē izglītības iestāde.

Izglītības iestāde mācību procesa laikā centīsies ievērot iespēju robežās drošības pasākumus, tomēr, ja tiks konstatēts, ka izglītības iestādē kādam izglītojamajam ir apstiprināta Covid -19 infekcija, pašvaldība konkrētai klasei/ grupai noteiks citu mācību procesa norises formu – attālināto mācīšanos. Ja izglītības iestādē šādi gadījumi tiks atklāti dažādās klasēs /grupās, ir iespējama pāreja uz attālinātu mācību procesu visām klasēm /grupām. Par šādiem lēmumiem vecāki informāciju varēs gūt e-klasē, kā arī informāciju sniegs klašu audzinātāji/ pirmsskolas skolotāji individuāli vai telefoniski.

Detalizētāku informāciju par mācību procesu no 2020.gada 1.septembra var atrast izglītības iestādes mājas lapā, kur atrodama Tiskādu vidusskolasmācību procesa organizēšanas ar 2020.gada 1.septembri kārtība, vai noskaidrojama pie Jūsu bērna klases audzinātājas/ pirmsskolas skolotājas personīgi vai pa tālruni 64646124.

Tikai mūsu kopīgu pūliņu rezultātā mēs spēsim nodrošināt klātienes mācību procesu visa mācību gada laikā.

Lai mums visiem kopā izdodas!

Tiskādu vidusskolas direktore Olga Miseviča